
1. Vispārīgā informācija 
1.1. Pasūtītājs:

	Nosaukums
	SIA “CĒSU KLĪNIKA”

	Adrese: 
	Slimnīcas iela 9, Cēsis LV-4100

	Reģistrācijas nr.
	LV 44103057729

	Tālr:
	64125730

	E-pasts:
	info@cesuklinika.lv

	Kontaktpersonas
	Par iepirkuma nolikumu, iepirkumu speciāliste – Aija Beizitere, tālrunis 25420265, e-pasts: ieprkumi@cesuklinika.lv;

Par iepirkuma priekšmetu – aptiekas vadītāja Gunta Zemīte, tālrunis 29342074, e-pasts: aptieka@cesulinika.lv

	Mājas lapa:
	www.cesuklinika.lv

	Pasūtītāja pircēja profils Elektroniskās iepirkumu sistēmas tīmekļvietnē
	https://www.eis.gov.lv/EKEIS/Supplier/Organizer/1246


1.2. Iepirkumu veic ar SIA “CĒSU KLĪNIKA” (turpmāk tekstā – Klīnika) valdes priekšsēdētājas 2026.gada 14.aprīļa rīkojumu Nr. 2-5/2026/12  (turpmāk tekstā – Komisija).
1.3. Iepirkuma identifikācijas numurs ir Nr. CK 2026/12/9.
2. Iepirkuma priekšmets
2.1. Iepirkuma priekšmets :
2.1.1. Hemodialīzes medikamentu un medicīnas materiālu iegāde un piegāde (turpmāk – Preces) saskaņā ar Publiskais iepirkums atbilstoši PIL 9.panta regulējumam  un iepirkuma “Hemodialīzes medikamentu un medicīnas materiālu iegāde un  piegāde” (turpmāk – Iepirkums) nolikumam un 1.pielikumam “Tehniskā specifikācija – Finanšu piedāvājums”.
2.1.2. CPV kodi: 33181100-3 (Hemodialīzes ierīces), 33140000-3 (Medicīnas palīgmateriāli).

2.1.3. Iepirkuma priekšmets sadalīts 2 daļās. 
2.1.4. Pretendents drīkst iesniegt piedāvājumu par vienu vai vairākām iepirkuma daļām. Pretendentam jāiesniedz piedāvājums par pozīcijas visām preču apakšpozīcijām. Katra iepirkuma daļa tiek vērtēta atsevišķi.
2.1.5. Pretendents - pretendents var būt jebkura fiziska vai juridiska persona, šādu piegādātāju apvienība jebkurā to kombinācijā (turpmāk – piegādātāju apvienība), kas tirgū piedāvā piegādāt Preces.
2.1.6. Pasūtītājs iepērk tādu Preču daudzumu, kāds nepieciešams tā darbības nodrošināšanai, t.i., Pasūtītājam nav pienākums iepirkt precīzi Pielikumā Nr.1 norādīto katras Preču vienības apjomu, taču nepieciešamības gadījumā Pretendentam līdz līguma darbības beigām jāpiegādā Preces par šī konkursa rezultātā noteiktajām līgumcenām.

2.2. Pasūtītājs ir tiesīgs pieprasīt Pretendentam iesniegt piedāvāto preču bezmaksas paraugus, lai pārliecinātos par piedāvājuma atbilstību tehniskajām specifikācijām, un Tehniskajā specifikācijā attiecīgajās iepirkuma daļās jau sākotnēji ir noteicis iesniedzamos paraugus. 

2.2.1. Pretendents Preču paraugus iesniedz oriģinālā fasējumā, uz paraugiem jābūt norādītam preces nosaukumam. Preču paraugiem jāpievieno Tehnisko datu kartes vai katalogi, kurās ir norādīts, kuri tehniskie parametri ir atbilstoši un pierādāmi pasūtītāja izvirzītajām tehniskās specifikācijas prasībām. Preču paraugam jāpievieno iesniegto preču paraugu saraksts ar norādīto Tehniskās specifikācijas - finanšu piedāvājuma kārtas numuru un Pretendenta nosaukumu.

2.2.2. Preču paraugus jāiesniedz pasūtītājam 5 (piecu) darba dienu laikā no pieprasījuma izsūtīšanas dienas Pretendentam.

2.2.3. Pretendentu piedāvājumi, kuru ietvaros pieprasītie preču paraugi netiek iesniegti noteiktajā termiņā, var tikt atzīti par neatbilstošiem un noraidīti, ņemot vērā neatbilstības būtiskumu un tās ietekmi uz piedāvājuma atbilstību tehniskajai specifikācijai. 

2.2.4. Parauga neatbilstības gadījumā pasūtītājs ir tiesīgs atzīt pretendenta piedāvājumu par neatbilstošu, ja neatbilstība ir būtiska un ietekmē tehniskās specifikācijas prasību izpildi. Pretendentiem ir saistošs paraugu izvērtējums.
2.3. Līguma izpildes laiks, vieta un nosacījumi
2.3.1. Preču piegādes vieta ir SIA „ Cēsu klīnika “ (turpmāk tekstā- Klīnika), Slimnīcas ielā 9, Cēsis, LV- 4101.
2.3.2. Pasūtītāja plānotie finanšu līdzekļi konkursam – 20000.00 EUR bez PVN. Pasūtītājs patur tiesības lemt par šajā punktā minētās summas izmaiņām, pamatojoties uz Pasūtītāja finanšu iespējām un PIL. Pasūtītājs Līguma darbības laikā negarantē plānotā apjoma pasūtīšanu – iepirkuma apjoms var tikt palielināts vai samazināts atbilstoši faktiskajai nepieciešamībai un kopējā summa nevar pārsniegt 41 999,99 EUR bez PVN.

2.3.3. Līguma darbības laiks – līgums stājas spēkā ar parakstīšanas brīdi un ir spēkā 24 (divdesmit četrus) mēnešus.
2.3.4. Derīguma termiņš saņemot Preces -  jābūt ne mazākam par 12 mēnešiem.
2.3.5. Piedāvājuma nodrošinājums netiek paredzēts.
2.4. Ieirkuma nolikuma un citu ar Iepirkumu saistīto dokumentu saņemešana
2.4.1. Ieinteresētais pretendents Iepirkuma dokumentus, tai skaitā nolikumu (turpmāk tekstā - Nolikums) var saņemt, to lejuplādējot  Valsts reģionālās attīstības aģentūras uzturētā tīmekļvietnē Pasūtītāja profilā https://www.eis.gov.lv/EKEIS/Supplier/Organizer/1246;
2.4.2. Ar nolikuma oriģinālu var iepazīties un apliecinātu kopiju var saņemt SIA „CĒSU KLĪNIKĀ” 1. stāvā, Administrācijas telpās, 192. kabinetā, darba dienās no plkst. 9:00 līdz 12:00, iepriekš informējot pa tālruni, tālrunis 64125730. Administrācijas darba laiks darba dienās no pirmdienas līdz piektdienai no plkst. 08:00 – 16:30.
2.4.3. Ja ieinteresētais Pretendents pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam triju darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa. 
2.5.  Informācijas apmaiņa un papildu informācijas sniegšana kārtība
2.5.1. Iepirkuma komisija un ieinteresētais pretendents ar informāciju apmainās rakstiski. 

2.5.2. Ieinteresētais pretendents jautājumus par Iepirkuma nolikumu uzdod rakstiskā veidā, adresējot tos iepirkuma komisijai un nosūtot elektroniski Pasūtītāja pilnvarotajai personai uz Iepirkuma 1.1.punktā norādīto elektroniskā pasta adresi iepirkumi@cesuklinika.lv.

2.5.3. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst.8:00 līdz 16:30.
2.5.4. Ja ieinteresētais pretendents ir laikus pieprasījis papildu informāciju vai uzdevis jautājumu par Iepirkuma nolikumu, iepirkuma komisija atbildi sniedz piecu darbdienu laikā no pieprasījuma vai jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām. 

2.5.5. Iepirkuma komisija atbildi ieinteresētajam pretendentam nosūta elektroniski uz elektroniskā pasta adresi, no kuras ir saņemts jautājums, un publicē Pasūtītāja pircēja profilā https://www.eis.gov.lv/EKEIS/Supplier/1246.
2.5.6. Ieinteresētā pretendenta pienākums ir pastāvīgi sekot EIS www.eis.gov.lv e-konkursu apakšsistēmā publicētajai informācijai par Iepirkumu. 

2.5.7. Iepirkuma komisija nav atbildīga par to, ja ieinteresētais pretendents nav iepazinies ar informāciju par Iepirkumu, kurai ir nodrošināta brīva un tieša elektroniska pieeja Pasūtītāja pircēja profilā https://www.eis.gov.lv/EKEIS/Supplier/Organizer/1246. 

2.6. Piedāvājuma iesniegšanas un atvēršanas vieta, datums, laiks un kārtība
2.6.1. Ieinteresētais pretendents piedāvājumu iesniedz EIS e-konkursu apakšsistēmā (https://www.eis.gov.lv/EKEIS/Procurement/Documents/176079 ) līdz EIS e–konkursu apakšsistēmā norādītajam termiņam. 
2.6.2. Ārpus Elektronisko iepirkumu e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām;
2.6.3. Piedāvājumus drīkst iesniegt sākot ar dienu, kad paziņojums par līgumu publicēts Iepirkumu uzraudzības biroja mājas lapā.
2.6.4. Piedāvājumi elektroniski tiks atvērti EIS, ievērojot normatīvajos aktos noteikto kārtību. 
2.6.5. Piedāvājumu atvēršana notiek, izmantojot EIS pieejamos rīkus piedāvājumu elektroniskai saņemšanai.
2.6.6. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
2.6.7. Ja pretendents atsauc piedāvājumu, pretendents tiek izslēgts no tālākas dalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējais piedāvājuma iesniegšanas brīdis. 
2.6.8. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
2.6.9. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.
2.6.10. Viens pretendents var iesniegt tikai vienu piedāvājumu. Piedāvājuma varianti nav pieļaujami
3. Prasības piedāvājuma noformējumam

3.1.  Iesniedzot piedāvājumu elektroniski EIS e-konkursu apakšsistēmā, pretendentam ir   jāievēro šādas pretendenta izvēles iespējas:
3.1.1. Izmantot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
3.1.1.1. elektroniski aizpildāmos dokumentus elektroniski sagatavot ārpus EIS e-konkursu apakšsistēmas un augšupielādēt sistēmas attiecīgajās vietnēs aizpildītas Microsoft Office vai pdf formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
3.1.1.2. elektroniski sagatavoto piedāvājumu šifrēt ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargāt ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3.1.2. Sagatavojot piedāvājumu, pretendents ievēro, ka:
3.1.2.1.  piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office vai pdf formātā). Tehniskais un finanšu piedāvājums jāsagatvo Microsoft Office Excel formātā atbilstoši Iepirkuma nolikuma 1.pielikumā norādītajai formai, nedzēšot un neveidojot jaunas ailes un rindas, ar pieejamu kopēšanas un drukāšanas funkcionalitāti;

3.1.2.2. iesniedzot piedāvājumu Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
3.1.2.3.  piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
3.1.2.4.  ja piedāvājumu iesniedz piegādātāju apvienība, pieteikumā (veidlapa Iepirkuma nolikuma 2.pielikumā) norāda personu, kas pārstāv piegādātāju apvienību un ir tiesīga parakstīt visus ar Iepirkumu saistītos dokumentus, kā arī norāda katras personas atbildības sadalījumu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma piedāvājumu.
Pilnvaru pārstāvēt piegādātāju apvienību paraksta katrs apvienībā iekļautās personas pārstāvēt tiesīgais vai pilnvarotais pārstāvis.

3.1.3. Piedāvājums sastāv no šādiem dokumentiem:
3.1.3.1. elektroniski sagatavots un parakstīts pieteikums dalībai Iepirkumā (atbilstoši Iepirkuma nolikuma 2.pielikumam), tai skaitā Iepirkuma nolikuma 3.1.2.3. vai 3.1.2.4.punktā norādītā pilnvara;
3.1.3.2. elektroniski sagatavoti un parakstīti pretendenta atlases dokumenti;
3.1.3.3. elektroniski sagatavots un parakstīts pretendenta tehniskais un finanšu piedāvājums.

3.1.4. Pretendents piedāvājuma noformēšanā ievēro Elektronisko dokumentu  likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
3.1.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
3.1.6. Piedāvājums jāsagatavo latviešu valodā. Kvalifikāciju apliecinošus dokumentus (piemēram, sertifikātus, licences, atļaujas, apliecinājumus, EK atbilstības deklarācijas (CE Declaration of Conformity) u.c.) var iesniegt citā valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 
3.1.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam ne vēlāk kā 15 minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.
3.1.8. Iesniedzot piedāvājumu, pretendents pilnībā piekrīt visiem Iepirkuma nolikumā (t.sk. tā pielikumos un veidlapās, kuras ir ievietotas EIS e-konkursu apakšsistēmas šā iepirkuma sadaļā) ietvertajiem nosacījumiem.
4. Piedāvājuma derīguma termiņš
4.1.  Pretendentu piedāvājumu derīguma termiņš ir 30 (trīsdesmit) kalendārās dienas, skaitot no piedāvājumu atvēršanas dienas.
4.2.  Izņēmuma gadījumos iepirkuma komisija var prasīt, lai pretendenti pagarina piedāvājuma spēkā esamības termiņu par konkrētu papildus termiņu, kas noformējams rakstiski.

4.3.  Ja Pasūtītājs atzīst kādu pretendentu par uzvarējušu iepirkumā, Pretendentu piedāvājumu derīguma termiņš ir līdz dienai, kad ir parakstīts iepirkuma līgums.

5. Prasības pretendentiem un iesniedzamie dokumenti
	N.p.k.
	Prasības pretendentiem 
	Iesniedzamie dokumenti

	Atlases prasības

	5.1. 
	Pieteikums

Pretendents paraksta piedāvājumu ar EIS piedāvāto elektronisko parakstu
	1)Pretendenta pieteikums par piedalīšanos iepirkumā, kas ir aizpildīts atbilstoši Iepirkuma nolikuma 2. pielikumā pievienotajai Pieteikuma formai.

2)Ja piedāvājumu iesniedz personu apvienība, poieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona

3)Pieteikums jāparaksta pretendenta likumiskajam pārstāvim vai tā pilnvarotai personai, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības.

	5.2.  


	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru veicamo darbu vai sniedzamo pakalpojumu vērtība ir vismaz 10 000 EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrēts atbilstoši reģistrācijas valsts normatīvo aktu prasībām. 

Fiziska persona ir reģistrēta kā saimnieciskās darbības veicējs  Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas  vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
	1) Par reģistrācijas faktu Komisija pārliecināsies Uzņēmumu reģistra tīmekļa vietnē www.ur.gov.lv.

2) Informāciju par fizisku persona, ja tā ir reģistrēta kā saimnieciskās darbības veicēja,  Pasūtītājs pārbaudīs Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas.    

3) Ja Pretendents ir reģistrēts ārvalstīs, tam reģistrācija jāapliecina atbilstoši reģistrācijas valsts nosacījumiem (iesniedzot reģistrācijas valsts komercdarbību reģistrējošas iestādes izdotas reģistrācijas apliecības kopiju, kas apliecina tā reģistrāciju, vai norādot publiski pieejamu reģistru, kur pasūtītājs var pārliecināties par pretendenta reģistrācijas faktu).



	5.3.
	Pretendents var balstīties uz citu personu tehniskajām un profesionālajām iespējām ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Ja Pretendents balstās uz trešās personas finansiālajām iespējām vai saimniecisko stāvokli, tad Pretendentam un attiecīgajai trešajai personai ir jāuzņemas solidāra atbildība par visa līguma saistību izpildi.
	5. Pielikuma veidlapa “Apliecinājums”

Balstoties uz citu personu tehniskajām un profesionālajām iespējām pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas, iesniedzot pierādījumus, ka šo personu rīcībā esošie resursi Pretendentam būs pieejami līguma izpildes laikā


	5.4. 
	Pretendentam jāiesniedz informācija par iepirkuma līguma daļām, kuras pretendents ir paredzējis nodot apakšuzņēmējiem, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo iepirkuma līguma daļu.
	Ja pretendents paredzējis piesaistīt apakšuzņēmējus, jāiesniedz 4. pielikuma veidlapa “Apakšuzņēmēju saraksts”.

1. Ja tiek piesaistīts apakšuzņēmējs, papildus 3.pielikuma veidlapai jāpievieno vienošanos vai kādu citu dokumentu, kas apliecina sadarbību pretendentam ar apakšuzņēmēju iepirkuma līguma ietvaros, kurā norādīta izpildei nododamā iepirkuma līguma daļa, norādot kādus darbus apakšuzņēmējs veiks, un nododamās daļas apjoms finansiālā izteiksmē.

2. Informācija ir jāiesniedz arī par šādu apakšuzņēmēju apakšuzņēmējiem, kuru sniedzamo pakalpojumu vērtība ir vismaz 10 000 EUR.

3. Apakšuzņēmēju sarakstā norāda arī tos apakšuzņēmējus, uz kuru iespējām pretendents balstās, ja tas ir nepieciešams kvalifikācijas pierādīšanai vai iepirkuma līguma izpildei (ja attiecināms).

	5.5.


	Piedāvātās Preces atbilst Eiropas Parlamenta un Padomes Regulai (ES) 2017/745 un piedāvātajām precēm tiek nodrošināts CE marķējums
	Pretendentam jāiesniedz piedāvātās preces CE sertifikāta atbilstības deklarācijas kopija vai piedāvātās Preces ražotāja izsniegts apliecinājums, ka prece atbilst ES normatīvo aktu prasībām.

Uz apliecību, apliecinājumu un citu dokumentu kopijām atzīmēt uz kuru konkrēto pozīciju tās attiecas.

	Tehniskās specifikācijas - Finanšu piedāvājuma prasības

	5.6.
	Tehniskā specifikācija - Finanšu piedāvājums


	Pielikuma veidlapa “Tehniskā specifikācija - Finanšu piedāvājums”.

Tehniskais un finanšu piedāvājums jāsagatavo un jāiesniedz atbilstoši tehniskajai specifikācijai ar tajā norādītajām tehniskās specifikācijas prasībām un norādītajiem sertifikātiem. (nolikuma Pielikums Nr.1),

Preču cenā ietver Preču vērtību, piegādes un izkraušanas izmaksas, transporta izdevumus, piegādāto un neatbilstošo Preču maiņu, kā arī citas ar iepirkuma līguma izpildi saistītās izmaksas, visus valsts un pašvaldības noteiktos nodokļus (izņemot pievienotās vērtības nodokli), nodevas un citas izmaksas, kas saistītas ar Precēm un to piegādi. 

Visas finanšu piedāvājuma daļu kopsummas ir jānorāda eiro, ar ne vairāk kā 2 (diviem) cipariem aiz komata. 

	5.7.
	Tehniskajam piedāvājumam obligāti jāpievieno oriģināla ražotāja brošūra, katalogs.
	Pretendents iesniedz piedāvājumu par visām preču pozīcijām konkrētā daļā, pievienojot preču katalogus vai informatīvus materiālus (turpmāk tekstā – Katalogs) latviešu valodā. 

Katram Tehniskajā specifikācijā prasītajam preces parametram jābūt apstiprinātam ar atsauci uz konkrētu lapaspusi un rindkopu pievienotajā ražotāja brošūrā, katalogā vai arī ar oficiālu, Iepirkuma komisijai adresētu ražotāja apliecinājuma vēstules oriģinālu par parametra vai funkcijas atbilstību prasībām.

Ja Katalogs netiks iesniegts pēc atkārtota pieprasījuma, Pretendents tiks izslēgts no turpmākās dalības iepirkumā. Ja informācija Katalogā atšķirsies no tehniskajā piedāvājumā norādītās informācijas, priekšroka tiks dota Katalogā iekļautajai informācijai. Ja Katalogā būs nepilnīga informācija, pasūtītājs var pieprasīt papildinformāciju, ja pretendents neiesniegs pieprasīto informāciju vai tā būs nepilnīga, pretendents tiks izslēgts no turpmākās dalības konkursā.

	5.8.
	Pretendents iesniedz preču paraugus pēc komisijas pieprasījuma 
	Pasūtītājs ir tiesīgs pieprasīt Pretendentam iesniegt piedāvāto preču bezmaksas paraugus Preču paraugu marķēšanas nosacījumi:
1) paraugi jāiesniedz iesaiņojumā, uz paraugiem norādot to nosaukumu un Tehniskās specifikācijas - finanšu piedāvājuma kārtas numuru, Pretendenta nosaukumu;
2) jāpievieno iesniegto preču paraugu saraksts, kurā norādīts preču nosaukums, kārtas numurs, saskaņā ar Tehnisko specifikāciju - finanšu piedāvājumu, un iesniegto preču paraugu skaitu. 

	5.9.
	Iesniegts Apliecinājums par Preces derīguma termiņu piegādes brīdī
	Iesniegt apliecinājumu brīvā formā, kurā norādīts, ka Preču derīguma termiņš piegādes brīdī būs ne mazāks kā 12 mēneši.


6. Piedāvājumu vērtēšana un lēmuma pieņemšana

6.1. Iepirkuma komisija izvēlas saimnieciski izdevīgāko piedāvājumu, kuru nosaka, ņemot vērā tikai cenu, un kurš atbilst Iepirkuma nolikumā minētajām prasībām.
6.2. Vērtēšana notiek secīgi četros posmos:
a) piedāvājumu noformējuma pārbaude;
b) pretendentu atbilstība atlases prasībām;
c) piedāvājumu atbilstība tehnisko specifikāciju prasībām;
d) saimnieciski izdevīgākā piedāvājuma ar zemāko cenu noteikšana un pretendenta, kuram būtu piešķiramas līguma slēgšanas tiesības, pārbaude atbilstoši PIL 9. pantā noteiktajiem izslēgšanas nosacījumiem un Starptautisko un Latvijas Republikas nacionālo sankciju likumam.
6.3. Pasūtītājs neizskata pretendenta piedāvājumu vai noraida pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā Nolikumā norādītajiem atlases kritērijiem, norādījis nepatiesas ziņas, nav sniedzis ziņas par atbilstību minētajiem kritērijiem, piedāvājums neatbilst Tehniskās specifikācijas prasībām. Komisijai ir tiesības pārbaudīt pretendenta sniegto ziņu patiesumu.

6.4. Pretendenti, kuri ir izturējuši piedāvājuma noformējuma pārbaudi, pretendentu atlases dokumentu pārbaudi, piedalās finanšu piedāvājumu vērtēšanā. Aritmētiskās kļūdas tiks labotas atbilstoši  PIL 41. panta 9. daļai. Vērtējot piedāvājumus, komisija fiksē iepirkumā piedāvāto summu euro bez PVN katrā iepirkuma daļā.
6.5. Gadījumā, ja tiks konstatēts, ka vismaz divu Pretendentu piedāvājumos piedāvātā cena vienāda, Komisija izvēlēsies tā Pretendenta piedāvājumu, kas ir nacionālā līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). 
6.6. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
6.7. Trīs (3) darba dienu laikā pēc lēmuma pieņemšanas par iepirkuma līgumu slēgšanu vai iepirkuma procedūras pārtraukšanu vai izbeigšanu, vai neizvēloties nevienu piedāvājumu, komisija vienlaikus informē visus pretendentus par pieņemto lēmumu  publicējot lēmumu  https://www.eis.gov.lv/EKEIS/Supplier/Organizer/1246. 
6.8. Pasūtītājs ir tiesīgs pārtraukt iepirkumu procedūru un neslēgt līgumus, ja tam ir objektīvs pamatojums.
6.9. Pretendents, kurš iesniedzis piedāvājumu iepirkumā, uz ko attiecas PIL 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
6.10. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (3.pielikums).
6.11. Pretendenta cenas piedāvājums iepirkuma līguma darbības laikā uzskatāms par neatņemamu līguma sastāvdaļu.
7. Pretendentu izslēgšanas noteikumi pārbaude
7.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
7.2. Lai pārbaudītu, vai Pretendents nav izslēdzams no dalības Iepirkuma procedūrā 5.1. punktā minēto iemeslu dēļ, Komisija rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā noteiktajai kārtībai, kā arī ievērojot Publisko iepirkumu likuma 43. panta noteikumus attiecībā uz uzticamības nodrošināšanu.

7.3. Ja pretendents, kuram Iepirkumā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa pretendentam iesniegt tos dokumentus, kas nav pieprasīti iepriekš, un apliecina, ka uz pretendentu nav attiecināmi izslēgšanas gadījumi.

7.4. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības Iepirkumā. Ja pretendents neiesniedz skaidrojumu un pierādījumus vai arī veiktie pasākumi ir nepietiekami, Pasūtītājs pieņem lēmumu izslēgt pretendentu no tālākās dalības Iepirkumā.
7.5. Komisija izslēdz Pretendentu no dalības Iepirkuma procedūrā, ja uz Pretendentu ir attiecināmi Starptautisko un Latvijas Republikas nacionālo sankciju likuma 11.1 pantā un Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie izslēgšanas nosacījumi.

8. Iepirkuma līgums
8.1.  Starp uzvarējušo pretendentu un sabiedrību ar ierobežotu atbildību „CĒSU KLĪNIKA” tiks noslēgts iepirkuma līgums, atbilstoši iepirkuma līguma projektam (3.pielikums), pretendenta piedāvājumam un paredzētajam finansējumam.
8.2. Iepirkuma komisija līguma slēgšanas tiesības piešķirs Pretendentam, kura piedāvājums tiks atzīts par atbilstošu visām nolikumā izvirzītajām prasībām, būs saimnieciski visizdevīgākais ar zemāko cenu un attiecībā uz kuru neattiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli (tostarp uz likuma 42. panta trešajā daļā minētajām personām), Starptautisko, Latvijas Republikas nacionālo sankciju likuma 11.1 panta pirmajā daļā un Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie izslēgšanas nosacījumi.
8.3. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz iesaistīto apakšuzņēmēju, ja tādus plānots iesaistīt, (ieskaitot apakšuzņēmēju apakšuzņēmējus) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.
8.4. Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Iepirkuma procedūras dokumentos noteiktajām prasībām vai nepieciešams precizēt/labot tehnisko specifikāciju, vai pārsniedz pasūtītāja budžetā paredzētos līdzekļus šim iepirkuma priekšmetam, kā arī citos gadījumos saskaņā ar Latvijas Republikā spēkā esošajiem normatīvajiem aktiem un šiem noteikumiem, ja tam ir objektīvs pamatojums.
8.5. Ja pretendents ir personu apvienība, attiecībā uz kuru pieņemts lēmums slēgt iepirkuma līgumu, pretendentu apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu (Pirms iepirkuma līguma slēgšanas jāiesniedz atbilstošs dokuments).

8.6. Iepirkuma līgums tiks parakstīts elektroniski, izmantojot drošus elektroniskos parakstus.
8.7. Pretendentam ir pienākums parakstīt iepirkuma līgumu ne ilgāk kā 3 (trīs) darba dienu laikā skaitot no dienas, kad par uzvarētāju atzītais pretendents saņēmis uzaicinājumu līgumu. Līguma parakstīšanas procesā līguma nosacījumi starp pusēm netiek apspriesti un/vai grozīti.
8.8. Ja Pretendents, kuram piešķirtas iepirkuma līguma slēgšanas tiesības neiesniedz dokumentus saskaņā ar nolikuma 25.punkta nosacījumiem vai atsakās slēgt iepirkuma līgumu (tajā skaitā neparaksta līgumu nolikuma 26.punktā noteiktajā termiņā) ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
8.9. Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
9. Iepirkuma komisijas tiesības un pienākumi
9.1. Komisijas tiesības:
· pieprasīt papildu informāciju no pretendentiem, kas piedalās iepirkuma procedūrā;

· lemt par iepirkuma procedūras pārtraukšanu;

· noraidīt piedāvājumus, ja tie neatbilst iepirkuma procedūras noteikumu prasībām;

· neizvēlēties nevienu no piedāvājumiem, ja tie pārsniedz šim nolūkam izdalītos līdzekļus.  

· Iepirkuma komisija patur sev tiesības nekomentēt iepirkuma procedūras norises gaitu;

· pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju (ja Iepirkuma komisijai rodas šaubas par iesniegtās dokumenta kopijas autentiskumu);

· ja Iepirkuma komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
· komisija izslēdz pretendentu no turpmākās dalības iepirkumā, ja pretendents nav iesniedzis pieprasītos dokumentus, vai arī  nav sniedzis atbildes, vai arī ja ar sniegtajām atbildēm uz komisijas jautājumiem nav pierādījis savu spēju nodrošināt nolikumā norādīto tehnisko prasību izpildi.
· iepirkumu komisija ņem vērā pretendentiem uzdotos jautājumus un saņemtās atbildes uz tiem. Ja Pretendents noteiktajā laikā neatbild uz Iepirkumu komisijas lūgumu atbildēt uz jautājumiem, skaidrot piedāvājumā iekļauto informāciju, sniegt papildus informāciju, komisija ir tiesīga vērtēt, ņemot vērā rīcībā esošo informāciju. Ja pretendents, atbildot uz Pasūtītāja uzdotajiem jautājumiem nenovērš pasūtītāja šaubas par atbilstību prasībām, tad komisija ir tiesīga pieņemt lēmumu par Pretendenta piedāvājuma noraidīšanu

9.2. Komisijas pienākumi:

· izskatīt visus pretendentu piedāvājumus;

· rakstiski informēt iepirkuma procedūras pretendentus par iesniegto materiālu vērtēšanas gaitā konstatētām aritmētiskām kļūdām;

· lemt par iepirkuma procedūras dokumentu atdošanu pretendentam gadījumos, kad nav ievērota šajos noteikumos noteiktā piedāvājumu iesniegšanas kārtība;

· noteikt iepirkuma procedūras uzvarētāju;

· 3 darba dienu laikā pēc lēmuma pieņemšanas rakstiski informēt visus iepirkuma procedūras pretendentus par iepirkuma procedūras rezultātiem;

· nosūtīt informāciju Iepirkumu uzraudzības birojam.

10. Pretendenta tiesības un pienākumi
10.1. Pretendenta tiesības:

· Laikus pieprasīt iepirkuma komisijai papildu informāciju par Iepirkumu konkursa nolikumu, iesniedzot rakstisku pieprasījumu.

· Veidot piegādātāju apvienības un iesniegt vienu kopēju piedāvājumu iepirkumu konkursā.

· Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

· Iesniedzot piedāvājumu, pieprasīt apliecinājumu par piedāvājuma saņemšanu.

· Veikt citas darbības saskaņā ar PIL, citiem normatīvajiem aktiem un iepirkuma konkursa nolikumu.

· Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā un termiņos.

10.2. Pretendenta pienākumi:

· Lejupielādējot iepirkumu konkursa nolikumu piegādātājs apņemas sekot līdzi turpmākajām izmaiņām iepirkuma konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS www.eis.gov.lv e-konkursu apakšsistēmā.
· Sniegt patiesu informāciju.
· Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
· Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
· Katrs pretendents līdz ar piedāvājuma iesniegšanu apņemas ievērot visus iepirkuma konkursa nolikumā minētos noteikumus kā pamatu iepirkuma konkursa izpildei.
11. Personas datu aizsardzība
11.1. Sabiedrība ar ierobežotu atbildību „CĒSU KLĪNIKA”  piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
12. Nolikuma pielikumi
12.1. Iepirkuma nolikumam ir pievienoti pieci pielikumi:

12.1.1. 1. Pielikums  - Tehniskā specifikācija/finanšu piedāvājums;
12.1.2. 2. Pielikums –  Pieteikuma forma;
12.1.3. 3. Pielikums -   Līguma projekts;
12.1.4. 4. Pielikums   – Apakšuzņēmēju saraksts

12.1.5. 5. Pielikums –  Apakšuzņēmēju apliecinājums.
Iepirkumu komisijas priekšsēdētāja

